MyHeritage

MyHeritage er en online slektsforskningsplattform og et israelsk selskap stiftet i 2003.Brukerne kan opprette slekstrær, se bilder, og søke blant historiske dokumenter. Siden 2004 har selskapet støttet 42 språk og har mer enn 50 millioner brukerer over hele verden som har laget rundt 52 millioner slektstrær. I 2016 lanserte de en egen tjeneste for test av DNA.
Selskapets hovedkontoret ligger i Or Yehuda i Israel med avdelinger i Lehi i Utah, Kiev i Ukraina og Burbank i California.


== Historie ==

2003  Etablering.
2008: MyHeritage kjøper det europeiske sosiale familie-nettverket Kindo 
2010: Oppkjøp av selskapet Germany Online Social Networking GmbH (OSN), Disse inkluderer verwandt.de I Tyskland, moikrewni.pl i Polen og dynastree.com i USA.
2011: Oppkjøp av det polske familienettverket Bliscy.pl i juni
2011: Oppkjøp av det amerikanske selskapet FamilyLink.com i november.
2011: Lansering av mobil- og nettbrett-appene for iPhone, iPad og Android i desember.
2012: Over én milliard registrerte profiler.
2012: Lansering av Smart Matching, automatisk sammenligning av primærdata med tidligere registrerte profiler.
2012: Oppkjøp av Geni.com i november.
2013: Inngår et samarbeid med slektsforskningsorganisasjonen FamilySearch.
2013: Inkluderer flere norske og nordiske data i sine databaser, inkludert den norske folketellingen fra 1875.
2013: Rangert blant topp ti på Deloittes liste over de raskest voksende teknologiselskapene i Europa, Midtøsten og Afrika..
2013/2014 Utpekt av business-magasinet Globes som den mest lovende startup-bedriften i Israel.
2014: Samarbeid med BillionGraves om registrering av gravinnskrifter.
2014: Over fem milliarder historiske data.
2014: Samarbeid med EBSCO Information Services om markedsframstøt mot biblioteker.
2014: Samarbeid med 23andMe om slektstrær basert på DNA-analyser.
2016: Lanserer DNA-testen MyHeritage DNA
2017: Oppkjøp av slektsforskningsprogrammet Legacy Family Tree og tilhørende webinarplattform den 3. august.


== Produkter og tjenester ==
MyHeritage tilbyr tjenester på internett, på mobiltelefoner og som nedlastbar programvare. Nettstedet MyHeritage.no er basert på  forretningsmodellen freemium. Det er gratis å registrere seg, begynne å bygge slektstrær og å finne treff. Kundene kan få et utdrag av historiske poster, aviser, og treff fra andre slektstrær, men tilgang til den komplette versjonen av dokumentene krever abonnement. Jesu Kristi kirke av siste dagers hellige har en partnerskapsavtale som sikrer medlemmene konto. I tillegg  er det bare betalende brukere som har anledning til å kontakte andre brukere. De historiske dokumentene omfatter blant annet folketellinger, kirkebøker og andre nedtegnelser om fødsler, ekteskap og dødsfall, militære kilder, immigrasjon- og emigrasjonsregistre og aviser. Disse kildene er indeksert og søkbare.
Family Tree Builder (FTB) er et nedlastbart program for slektsforskning. Programmet distribueres som freeware. Programmet benyttes i hovedsak for å bygge slektstrær og legge til dokumentasjon. Programmet kan også lage rapporter. Brukerne kan bygge familietreet enten offline, eller synkronisert med nettversjonen.MyHeritage DNA er en genealogisk DNA-test som gir oversikt over etnisk og geografisk opprinnelse Family Tree Builder er tilgjengelig for PC.


== Investorer ==
MyHeritages investorer inkluderer Bessemer Venture Partners (BVP), Index Ventures, og Accel.


== Annet arbeid ==
MyHeritage er involvert i en rekke pro-bono-prosjekter. Disse inkluderer blant annet assistanse for å lete frem arvtakere etter eiendeler som ble konfiskert under andre verdenskrig, samt et globalt crowdsouring-prosjekt for å digitalisere verdens gravsteder.


== Referanser ==


== Eksterne lenker ==
(mul) Offisielt nettsted 
(en) Offisiell blogg 
(en) MyHeritage – kategori av bilder, video eller lyd på Commons 
(no) Forbrukerrådet om MyHeritage
(no) Datatilsynet åpner sak mot MyH